PTTEP เลิกหนุน “เยตากุน” เมียนมา-เปลี่ยนลงทุนแหล่งมั่นคงพลังงาน
PTTEP เลิกหนุน “เยตากุน” เมียนมา ปรับแผนลงทุน เพื่อมุ่งเน้นในโครงการที่สร้างความมั่นคงทางพลังงานให้กับประเทศ
PTTEP เลิกหนุน “เยตากุน” เมียนมา ปรับแผนลงทุน เพื่อมุ่งเน้นในโครงการที่สร้างความมั่นคงทางพลังงานให้กับประเทศ
29 เม.ย. 2565

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า  บริษัทปตท.สผ. อินเตอร์เนชั่นแนล จำกัด (ปตท.สผ.อ.) และ PTTEP Offshore Investment Company Limited(PTTEPO) ซึ่งเป็นบริษัทย่อยของ ปตท.สผ. ได้แจ้งขอยุติการลงทุนในโครงการเยตากุน ประเทศเมียนมา และบริษัทท่อขนส่งก๊าซ Taninthayi Pipeline CompanyLLC (TPC) ต่อผู้ร่วมทุนแล้วและจะมีผลอย่างเป็นทางการเมื่อได้รับอนุมัติจากหน่วยงานรัฐบาลเมียนมาต่อไป
สำหรับโครงการเยตากุน เป็นแหล่งผลิตก๊าซธรรมชาติ และคอนเดนเสท ตั้งอยู่นอกชายฝั่งอ่าวเมาะตะมะประเทศเมียนมา โดยในปี 2564 โครงการมีปริมาณการขายโดยเฉลี่ยของก๊าซธรรมชาติประมาณ 17 ล้านลูกบาศก์ฟุตต่อวัน และคอนเดนเสทประมาณ 560 บาร์เรลต่อวัน โดย ปตท.สผ.อ. ถือสัดส่วนร้อยละ19.31 ในโครงการ คิดเป็นปริมาณขายเฉลี่ยที่ประมาณ 400 บาร์เรลเทียบเท่าน้ำมันดิบต่อวัน หรือน้อยกว่าร้อยละ 1ของปริมาณการขายของ ปตท.สผ. 3
ทั้งนี้การยุติการลงทุนในโครงการดังกล่าวถือเป็นส่วนหนึ่งของการปรับแผนการบริหารโครงการและการลงทุน เพื่อมุ่งเน้นในโครงการที่ยังคงสร้างความมั่นคงทางพลังงานให้กับประเทศ